als_Latn dik_Latn ron_Latn
Zhvillohet forumi informativ “Kuptimi i Proçesit të Integrimit Europian”
Aktiviteteve të shumta që Universiteti “Aleksander Moisiu” organizon, ditën e Mërkure më datë 13 Qershor 2012, iu bashkangjit një tjetër event i rëndësishëm, qoftë për nga tematika e tij ashtu edhe, për nga pjesëmarrësit në të. Në Sallën e Konferencave të Universitetit u zhvillua forumi informativ “Kuptimi i Procesit të Integrimit Europian”.
Ky forum erdhi si inisiativë e Lëvizjes Europiane në Shqipëri (EMA) në kuadër të projektit “Shtjellimi i Procesit të Integrimit Europian” në bashkëpunim me Ambasadën Italiane dhe mbështetur nga Ambasada Britanike në Shqipëri.
Ne universitetin tonë me rastin e këtij aktiviteti na nderoi me pjesëmarrjen e tij Shkëlqesia e Tij Z. Massimo Gaiani, Ambasador i Republikës Italiane në Shqipëri.
Gjithashtu fjalën përshëndetëse e mbajti Rektori i Universitetit “Aleksandër Moisiu”, Durrës, Prof. As. Dr. Mit’hat Mema, si edhe Z. Gledis Gjipali, Drejtor Ekzekutiv i Lëvizjes Europiane në Shqipëri. Pjesëmarrës në këtë aktivitet ishin edhe autoritete të tjerë të Universitetit “Aleksandër Moisiu”, lektorë e studentë të tij.
Aktiviteti u realizua me synimin e stimulimit të një debati publik më të informuar dhe pa klishe mbi integrimin europian duke inkurajuar pjesëmarrjen dhe mendimin kritik të aktoreve jo shtetëror në këtë proces.
als_Latn als_Latn als_Latn als_Latn als_Latn als_Latn